Catalunha

La Catalunha (an catalan: Catalunya, an aranés: Catalonha, an spanhol: Cataluña) ye ua naçon recoincida i stablecida cumo quemunidade outónoma de forma jurídica i admenistratiba, de acuordo cula custituiçon spanhola de 1978, cula catadorie de nacionalidade stórica, detreminada ne l sou statuto de outonomie, andrento de l Reino de Spanha i la Quemunidade Ouropeia. L sou território queda ne l stremo nordeste de la Península Eibérica. Ten cumo lhéngua própia l catalan, sendo oufecial al lhado de l spanhol, que ye oufecial an toda Spanha. La sue capital ye Barcelona, andrento de la porbíncia de Barcelona. De acuordo cul censo de l Institut d'Estadística de Catalunya de 2018, la Catalunha ten 7,600,065 habitantes. L hino de la Catalunha ye Els segadors. Galarie Refréncias Lhigaçones sternas Sítio oufecial de la Generalidade de la Catalunha